একটি নির্দিষ্ট সময় পরে নিশ্চল নিউট্রনটি ভেঙ্গে গিয়ে একটি প্রোটন এবং একটি ইলেক্ট্রনে পরিণত হবে। উৎপন্ন ইলেক্ট্রনটি উচ্চ গতিতে কোনো একদিকে উড়ে যাবে এবং তাই একটি ভালো আকারের ভরবেগ থাকবে তার। নিউট্রন, যেটি এখন একটি প্রোটনে পরিণত হলো তা অপেক্ষাকৃত অনেক কম বেগে কিন্তু অনেক বেশি ভর নিয়ে বিপরীত দিকে গুটিয়ে যাবে। যথাযথ ভাবে, ইলেক্ট্রনের ভরবেগ (ক্ষুদ্র ভর X বৃহৎ বেগ), প্রোটনের ভরবেগের (বৃহৎ ভর X ক্ষুদ্র বেগ) সমান হতে হবে। এই দুজন যদি পরস্পর ঠিক বিপরীত দিকে নিক্ষিপ্ত হয় তাহলে একজনের ভরবেগ +X হলে আরেকজনের ভরবেগ হবে –X। এই দুটি ভরবেগের যোগফল হবে ০; তাই ভরবেগের সংরক্ষণশীলতা সূত্র অটুট থাকবে।